**HÁZIREND**

1. A Kontyvirág Erdei Iskola területén a csoportok csak az előzetes egyeztetés során történt megállapodás szerinti időpontban tartózkodhatnak.
2. A csoportvezetők és kísérők felkészülten, a csoporttagokat is felkészítve, a KNPI oktatási felelőseinek irányításával igyekeznek a leghatékonyabban kihasználni a természetvédelmi oktatási és nevelési lehetőségeket a helyszínen.
3. A csoport érkezése után (egy rövid egészségügyi szünetet követően) az erdei iskola munkatársai fogadják a csoportokat. Kb. 40 perc időtartamban a baleset-, és tűzvédelmi oktatást, ill. a házirend ismertetését követően megtörténik a szobák kiosztása. Minden egyéb program megvalósítása csak ezután lehetséges. Amennyiben a tájékoztatáson nem vesz részt minden csoporttag, abban az esetben a csoportvezető/szervező köteles ismertetni velük az erdei iskola használatának szabályait.
4. Érkezés napján szükséges az Egyszerűsített vendégkönyv, illetve a Tűz- és balesetvédelmi oktatási napló kitöltése, mely a mindenkori csoportvezető feladata.
5. A csoportvezetők a csoporttagok egészségi állapotát ellenőrzik, ugyanis az erdei iskola igénybevétele a közintézmények, iskolák látogatásához szükséges, betegségtől mentes egészségügyi állapotban lehetséges. Amennyiben valakinél betegség tünetei jelentkeznek, a csoportvezető köteles megfelelően intézkedni.
6. A táborhelyen kívüli tartózkodáskor az épületet és a kaput zárva kell tartani. Az erdei iskola elhagyása előtt a villany, víz, gáz elzárásáról meg kell bizonyosodni (nem a főcsapok elzárásáról). Az épület kulcsait a kísérő pedagógusok kezelik.
7. Kiskorú a táborhelyet (az erdei iskola kerítéssel körbevett területét) csak kísérőjének engedélyével és annak felelősségére hagyhatja el. Az engedély személyre szól és egyszeri alkalomra érvényes.
8. Az erdei iskolán belüli kerti tó a védőkorlátig látogatható. Az iskolán kívüli helyszíneken, vízen vagy vízben tartózkodni csak a csoportvezető / kísérők jelenlétében és annak felelősségére szabad.
9. Az épületet és annak helyiségeit rendeltetésszerűen kell használni. Az ágyneműt, a takarókat épületen kívül használni nem szabad. A szobákban étkezni, élelmiszert tárolni szigorúan TILOS! Az épületen belül csak papucsban / váltócipőben szabad tartózkodni.
10. A csoportvezető / kísérő a felszerelést érkezéskor leltárszerűen veszi át, távozáskor ugyanígy adja le. Szándékos rongálás esetén a csoportot anyagi felelősség terheli.
11. Erdei iskolás és tematikus nyári tábor esetén a csoportvezető előzetesen gondoskodik az erdei iskola által nem biztosított, de szükséges eszközökről (WC-papír, szobánként 1 kézmosó folyadék). Ezek költsége a csoportot terheli.
12. Az egyéb, foglalkozást segítő eszközöket használat után, de legkésőbb a nap végén (a szükséges tisztítás elvégzése után) a helyére kell tenni.
13. Az épület, annak helyiségei, berendezési- és felszerelési tárgyainak állagában, ill. küllemében okozott kárért a károkozó anyagi felelősséggel tartozik. A tűzjelző rendszer indokolatlan működtetése is anyagi következményekkel jár az ott tartózkodó csoport számára.
14. A mosatási díj mindenkori összege a honlapon elérhető. Ez tartalmazza 1 db párnahuzat, 1 db paplanhuzat és 1 db lepedő mosási költségeit. Amennyiben indokolttá válik egyéb mosás, annak további költsége merül fel.
15. A táborozók pénzéért, értéktárgyaiért és azok meghibásodásáért a KNPI felelősséget nem vállal.
16. Kiskorúak a táborozás időtartama alatt nem dohányozhatnak, ill. alkohol vagy koffein tartalmú energiaitalokat nem fogyaszthatnak. Dohányzásra kijelölt hely a főbejárattól 5 méteres távolságon túl van kijelölve.
17. A tábor jellegéből adódóan – különösen a védett természeti területen, de azon kívül is – a környezetet példamutatóan óvó magatartást kell tanúsítani. Pl.:
	* hangoskodás, zajszennyezés mellőzése,
	* növények engedély nélküli leszakítása, begyűjtése,
	* állatok élettevékenységének megzavarása, kistestű állatok befogása.
18. Az étkezésre vonatkozó rendelés előzetesen a csoportvezetők feladata. Ehhez igénybe vehető a KNPI szerződött éttermi partnere. Információ: Tiszatáj Vendéglő - Veroti Kft. - Tiszaalpár (Kecső Róbert ügyvezető: +36-30/219-1992).
19. A teakonyhai, illetve szabadtéri főzéshez/sütéshez igényelt és átadott eszközökért a csoportvezetők vállalnak felelősséget.
* A teakonyhából csak a grill eszközöket szabad kivinni.
* A bogrács és gáz zsámoly kültéren, a fedett bográcsállásban használható.
* A gáz grillsütő a kijelölt helyen vehető igénybe.
1. A szelektív hulladékgyűjtés szabályainak jelenlévők általi betartatása a csoportvezetők mindenkori felelőssége. Lásd: <https://mohu.hu/mit-hova-dobjak>

**Mit is jelent a szelektív hulladékgyűjtés?**

A szelektív hulladékgyűjtés során a különböző anyagú hulladékokat külön gyűjtjük. Ez a gyakorlatban úgy valósulhat meg, hogy a megvásárolt élelmiszerek és fogyasztási cikkek csomagolóanyagát – a papír, műanyag, üveg, fém és italos kartondoboz csomagolást – kimosva, különválasztva tároljuk, majd a szemetet az anyaguk alapján elkülönített szelektív hulladékgyűjtő edényekbe dobjuk. A lebomló élelmiszer hulladékot komposztáló edénybe gyűjtjük, majd az udvari komposztba tesszük.

A szelektíven gyűjtött anyagokat feldolgozzák és újra, valamilyen használati eszközt készítenek belőlük (füzetet, karton dobozt, műanyag padot, fóliát stb.)

**Alapszabályok, amiket mindig tarts be!**

* **Öblítsd ki** a szennyezett csomagolásokat, hogy a fertőzésveszély csökkenjen, és ne büdösödjön a hulladék!
* A csoport által hozott, visszaváltható **(betétdíjas)** csomagolásokat minden esetben el kell vinnie távozáskor.
* A **kartondobozok**at hajtsuk össze, a ragasztócsíkokat távolítsuk el, majd a papírgyűjtőbe tehetjük. Ha nem fér el benne, akkor mehet a kuka mellé összekötegelve.
* A nem szennyezett csomagolási **alufólia** a szelektív hulladéktárolóba helyezhetők.
* Olyan termékek, amelyek több anyagból készülnek és műanyagot, fémet és papírt tartalmaznak (pl. spirálfüzet vagy toll), minden esetben **elemeire kell szétszedni** és utána a szelektív hulladékedénybe helyezni.
* Nem lehet minden **műanyaghulladékot újrahasznosítani**, függ a típusától.

FIGYELJ, mert ezek **NEM** gyűjthetőek szelektíven:

* A **hőpapírokat** (vásárlási blokk, nyugta) nem szabad a papírgyűjtőbe dobni. Minden esetben a kommunális kukába kell helyezni.
* Nem szabad kidobni a szelektívbe **fémgőzölt műanyagokat** (chipses zacskók). Minden esetben a kommunális kukába kell helyezni.
* Nem újrahasznosítható a **folpack** és a **celofán** sem.
* Élelmiszer-maradványokat és egyéb **szennyeződéseket tartalmazó papírokat (pl. olaj, zsír, oldószer)**, használt papír zsebkendőt, szalvétákat, kéztörlőket, szennyezett intim hulladékot nem tehetünk a szelektívbe.
* **Zöldséges/gyümölcsös háló**nál nincs feltüntetve, hogy milyen műanyagból készültek, így a kommunális szemétbe kell dobni őket.
* **Olajos** flakon, dezodor, spray.

**Bízunk benne, hogy érthető szempontokat adtunk a szelektív hulladékgyűjtéssel kapcsolatban. Tegyünk együtt, közösen a tisztább, fenntarthatóbb környezetünkért! ☺**

1. Külső helyszínes programjaink során a csoportnak a KRESZ szabályainak megfelelően (egy tömegben) kell közlekedniük. Sötétedés után, a közutakon haladva a csoport első és utolsó tagjának kötelező a láthatósági mellényt használnia.
2. Kenubérlés tudnivalói: 3 db négyszemélyes és 3 db háromszemélyes kenu bérelhető. Amit biztosítunk:
* a kenuk oda-vissza szállítása,
* biztonsági felszerelés: mentőmellény,
* balesetvédelmi tájékoztatás a kenuk helyes használatáról.
* A kenu bérbeadója a kenuhasználat során bekövetkezett balesetért (vízbe borulás, esés, egyéb sérülés) felelősséget nem vállal.
* A kenuszállítóról való levételben és feltételben a bérlőknek segíteniük kell. A kenuk belsejének tisztítása a bérlők feladata.
1. Távozás napjának feladatai:
* reggel 9 óráig a szobák kiürítése a takarítás biztosítása érdekében,
* amennyiben a csoport ebédet is rendel, úgy legkésőbb 13 óráig kell elhagynia az erdei iskolát.
1. Tudomásul kell venni a KNP területén dolgozó munkatársak, kutatók folyamatos, életvitel szerű jelenlétét az erdei iskolában. A tábori résztvevők magatartásukkal nem zavarhatják az Ő tevékenységüket, pihenésüket.
2. **Az intézmény rendezvényein való részvétellel látogatóink hozzájárulnak olyan kép vagy hangfelvétel - nyomtatott vagy elektronikus formában való – készítéséhez, illetve közzétételéhez, amelyen ők és/vagy gyermekeik szerepelnek.**
3. Minden táborlakótól elvárjuk a helyes viselkedést a természet nyugalmát illetően, valamint a tábor munkatársaival, a segítőkkel jó kapcsolatkialakítására törekedjék.

Köszönjük, hogy a fentiek betartásával segíti közös napjainkat! ☺